அஞ்சாறு வருஷத்துக்கு முன்னாடி சினிமாவுல பெரிய வெற்றிடம் ஏற்பட்டுச்சு. எந்த மாதிரிப் படங்கள் வெற்றி பெறும், ஓடும்னே சொல்ல முடியலை. அது இப்போ வரைக்கும் தொடருதுனுவெச்சுக்கங்க. சின்னப் புள்ளையிலேர்ந்து சினிமா சினிமானு சுற்றி வந்தவனுக்கு திடுதிடுப்புனு ஒரு வெற்றிடம் ஏற்பட்டா எப்படி இருக்கும். அதுலயும் சினிமாத் தொழிலாளிங்க ராத்திரி, பகல்னு பார்க்காம உழைச்சுக் கஷ்டப்படுறதைப் பார்த்தா ரத்தக்கண்ணீர் வந்துடும். அப்படியெல்லாம் கஷ்டப்பட்டு எடுக்கிற படம் ஓடாமப் போகும்போது இன்னும் கஷ்டமாகிடும்.